钦定古今图书集成/明伦汇编/官常典/第475卷 > 尉多侯
## 钦定古今图书集成/明伦汇编/官常典/第475卷 > 尉多侯

按《魏书尉眷传》，“眷子多侯袭爵。多侯少有武干，显祖
时，为假节、征西将军，领护羌戎校尉、敦煌镇将。至镇，
上表求率轻骑五千西入于阗，兼平诸国，因敌取资，
平定为效。弗许。高祖初，蠕蠕部帅无卢真率三万骑
入塞围镇，多侯击走之，以功进号征西大将军。后多
侯猎于南山，蠕蠕遣部帅度拔入围敦煌，断其还路”，
多侯且前且战，遂冲围而入，率众出战，大破之。追北
数十里，斩首千馀级。因上疏求北取伊吾，断蠕蠕，通
西域之路。高祖善其计，以东作，方兴难之。太和元年，
为妻元氏所害。